**Nedēļas nogalē 8 latviešu jaunieši dosies uz Eiropas čempionātu Igaunijā**

**Ļoti labi ir aizvadīti trīs no pieciem Eiropas čempionāta posmiem MX65 un MX85 cc klasēm motokrosā. Mūsu jaunie motosportisti ir guvuši labus panākumus Ukrainā un Polijā, Lietuvā. Pienācis laiks ceturtajam Eiropas čempionāta posmam, kas jau šajā nedēļas nogalē, 17. un 18. jūlijā notiks Igaunijā, Pērnavā.**

MX85 cc klasē startēs **Jānis Mārtiņš Reišulis** (“KTM Motofavorīts”), **Valdis Markins** (“Camk Latgale”), **Markuss Kokins** (“MX Moduls”), **Emīls Solovjevs** (privāti), **Jēkabs Kubuliņš** (“K.Serģa Motoklubs”).

MX65 - **Artūrs Vinters** (“Jāņa Vintera Moto Team Rīga”), **Denijs Bogdanovs** (“Camk Latgale”) un **Toms Dankerts** (AMK “Bieriņi”).

Eiropas čempionāts MX65 un MX85 cc klasēm ir sadalīts četrās Eiropas zonās – Dienvidaustrumu, Dienvidrietumu, Ziemeļrietumu un Ziemeļaustrumu.  
Mūsu MX65 un MX85 cc klases braucēji pārstāv Ziemeļaustrumu zonu, kurā ietilpst – Latvija, Lietuva, Igauija, Ukraina, Krievija, Baltkrievija un Polija.

No šīm četrām zonām katrā klasē MX65 un MX85 TOP 8 dosies uz finālu, kurš šogad septembra vidū norisināsies Riola Sardo, Itālijā.

**2021. gada Eiropas čempionāta kalnedārs** <https://www.fim-europe.com/motocross-snowcross/>  
  
Eiropas čempionāta MX65 un MX85 cc klasēm zonas noslēdzošais piektais posms notiks šī gada 15. augustā Latvijā, Alojā.

**Novēlam jauniešiem veiksmīgus startus!**

Informāciju sagatavoja Luīze Vīksna (LaMSF)